《九日登风穴山》
清代·孙德祖

快马踶趹不可羁，平沙十里秋烟飞。眼前突兀见青嶂，苍翠欲与高天齐。

道旁甘泉泻清冽，道上精蓝矗金碧。塔铃自语檐鸽鸣，老鸮一笑诸天惊。

狻猊吼怒㵣不走，安得山泉成美酒。手捧瓠尊接飞瀑，净洗诗肠尘与垢。

可怜会稽此落日，把酒临风度佳节。阿兄莫上龙山巅，醉看茱萸独愁绝。

作者简介：（1840—1905）浙江德清人，字彦清。同治六年举人，官长兴教谕。有《寄龛志》、《寄龛诗质》、《寄龛文存》等。